Prajaštery

Prajašter môže mimo taxonómie znamenať aj vymretý druhohorný jašter alebo pôvodný, najstarší jašter, pozri napr. pod jašter.

Prajaštery alebo archosaury (lat. Archosauria) sú skupina plazov z taxónu Archosauriformes (ktorý patrí do taxónu Archosauromorpha, ktorý patrí do taxónu jaštery (Sauria) v širšom zmysle, ktorý patrí do taxónu diapsidy).

Prajaštery v iných významoch 
Niektoré (najmä staršie) texty ako prajaštery/archosaury (Archosauria) označujú trochu širšie poňaté taxóny - konkrétne: Archosauria v širšom  zmysle (napr. Carroll 1988) je iný názov taxónu Archosauriformes a Archosauria v najširšom zmysle (napr. Matoušek-Trnka 1997) je iný názov taxónu Archosauromorpha. 

Iné texty naopak prajaštery ponímajú užšie: V niektorých textoch prajaštery nezahŕňajú vtáky (napr. Benton 2014).

V niektorých starších textoch prajaštery zodpovedajú taxónu Archosauriformes, ale nezahŕňajú vtáky ani (ostatné) dinosaury.

Charakteristika (prajaštery v užšom zmysle) 

Zástupcovia prajašterov v užšom zmysle sa vyznačujú modifikovanými členkami. 

Najstaršie prajaštery v užšom zmysle mali podtyp diapsidnej lebky, ktorý spočíval v tom, že okrem 2 spánkových otvorov mali aj odľahčovací otvor medzi očnicou a nozdrou a ďalší odľahčovací otvor v sánke. U krokodílov však tieto odľahčovacie otvory zanikli a u vtákov zanikli aj spánkové otvory (resp. u nich splývajú s očnicou). 

Prajaštery boli najúspešnejšie počas druhohôr, kedy predstavovali dominantné stavovce na súši a vo vzduchu.

Systematika

Súčasná systematika
prajaštery/archosaury (Archosauria):
incertae sedis:
rod †Avipes
rod †Palaeosaurus (Palaeosauriscus)
rod †Patricosaurus
rod †Picrodon
rod †Sikannisuchus
rod †Smok
rod †Strigosuchus
pajaštery (Pseudosuchia) (iné názvy: Crurotarsi [v užšom zmysle], Crocodylotarsi) - t.j. krokodíly a prajaštery s nimi príbuzné
Avemetatarsalia (iné názvy: Pan-Aves/ Ornithosuchia)  - t.j. vtáky a prajaštery s nimi príbuzné; patrí sem najmä taxón Ornithodira, do ktorého patria najmä dinosaury (vrátane vtákov) a vtákojaštery

V niektorých systémoch (vrátane hlavného systému používaného na slovenskej wikipédii) sú vtáky - z čisto praktických dôvodov - z taxónu Archosauria vyňaté.

Tradičná systematika
Podľa Matoušek-Trnka 1997
podtrieda prajaštery (Archosauria) [inde nazývané archosaury] - t.j. prajaštery v najširšom zmysle, čiže dnešné Archosauromorpha:
rad †jamkozubcotvaré (Thecodontia) [inde nazývané tekodonty]
rad krokodílotvaré (Crocodilia) [inde nazývané krokodíly]
rad †vtákojašterotvaré (Pterosauria) [inde nazývané vtákojaštery či pterosaury]
rad †dinosaurotvaré (Dinosauria) [inde nazývané dinosaury či veľjaštery] - t.j. bez vtákov

Podľa Grzimek et al. 1971/73
podtrieda Archosauria - t.j. prajaštery v širšom zmysle, čiže dnešné Archosauriformes:
rad †Thecodontia
podrad †Proterosuchia - t.j. čeľaď Proterosuchidae
podrad †Pseudosuchia - t.j.  čeľade †Erythrosuchidae, †Aetosauridae, †Stagonolepidae, †Desmatosuchidae, †Rauisuchidae, †Euparkeriidae, †Ornithosuchidae, †Scleromochlidae, †Stegomosuchidae, †Rhadinosuchidae, †Pedeticosauridae a prípadne aj †Sphenosuchidae 
podrad †Parasuchia - t.j. dnešné Phytosauria 
rad Crocodylia - t.j. dnešné Crocodylomorpha alebo Crocodyliformes
rad †Pterosauria 
rad †Ornithischia
rad †Saurischia - t.j. bez vtákov

Pozri aj
pajaštery
tekodonty

Zdroje

Iné projekty